cyanic-selkie/wikianc huggingface dataset:
Fjære (Aust-Agder)
I Fjære er det et stort antall arkeologiske kulturminner, bl.a. gravhauger. Mye tyder på at det lå et lite handelssted (kaupang) ved Vikkilen, men arkeologiske spor etter dette er foreløpig ikke påvist.
Georg Hygen
Georg Hygen var leder av Norsk botanisk forening i to perioder på 1940- og 1950-tallet. Han var også redaktør for foreningens tidsskrift Blyttia i 1947.
Ida Hellesen
Ida Hellesen (født Selmer 23. desember 1858, død 18. juli 1945) var en norsk pioner innenfor veving.
Hun var mor til motstandskvinnen Sylvia Salvesen, kunstmaleren Thorvald Hellesen og piloten Christian Preuthun.
VM i friidrett 2007 – 200 meter menn
Øvelse 200 meter menn ved VM i friidrett 2007 ble avholdt på Nagai Stadium den 28. august til 30. august. Det deltok til sammen 59 utøvere i øvelsen fordelt på åtte innledende heat.
Rekorder
Rekordene slik de var før mesterskapet:
Det ble satt følgende ny mesterskapsrekord under øvelsen:
Resultater
30. august 2007
Forsøksheat
Kvalifisering: De første fire hvert heat(Q) og de åtte raskeste ellers (q) gikk ikke videre kvarterfinaler.
Kvartfinaler
Kvalifisering: De fire i hvert heat(Q) gikk videre til semifinaler.
Semifinaler
De første fire i hvert semifinale er direkte kvalifisert (Q) til finalen.
The Karate Kid (2010)
The Karate Kid (2010) er en remake av filmen The Karate Kid fra 1984. Filmen er regissert av Harald Zwart og har Jackie Chan, Jaden Smith og Taraji P. Henson i hovedrollene. Allerede kort tid etter at denne filmen ble publisert, ble det offentliggjort at en oppfølger var planlagt. Både Jaden Smith, Jackie Chan og Taraji P. Henson skulle spille de samme rollene i denne oppfølgeren også.
Sammendrag
12 år gamle Dre Parker (spilt av Jaden Smith) og moren hans Sherry må flytte fra Detroit til Beijing etter at hun får en ny jobb der. Etter å ha flyttet inn i deres nye leilighet, går Dre til en park i nærheten hvor han ser en ung fiolinist, Meiying. Men en annen gutt, Cheng, en opprørsk kung fu-utøver forsøker å holde dem fra hverandre. Han angriper Dre fysisk, og senere mobbet han og vennene hans Dre på skolen. Etter en skoletur til Den forbudte by kaster Dre en bøtte møkkete vann over Cheng og gjengen hans. De jager og brutalt angriper Dre, før han blir reddet av en vaktmester, Mr. Han. Både Cheng og vennene hans blir banket opp av Mr. Han, ​​og han viser seg å være en mester i kung fu.
Mr. Han hjelper Dre med å helbrede hans skader ved å bruke kopping. Mr. Han mener at guttene som banket opp Dre egentlig ikke er slemme, men at de har blitt sånn av kung fu-læreren deres. Mr. Han tar med Dre for å møte Chengs lærer, Mester Li i et kampsport-studio for å skape fred mellom Dre og Cheng. Mester Li lærer elevene sine å ikke vise nåde eller medynk mot motstanderne deres. Mester Li utfordrer Dre til en slåsskamp med Cheng. Men Mr. Han foreslår i stedet at Dre skal konkurrere mot mester Li sine studenter i en kampsport-turnering, og at studentene lar Dre være alene for å trene frem til turneringen. Li aksepterer tilbudet, men advarer Mr. Han om at hvis Dre ikke dukker opp til turneringen, skal Mester Li personlig slåss mot Mr. Han.
Mr. Han lover å lære Dre ekte kung fu. Han tar med Dre til et taoist-tempel i Wudang-fjellene, hvor Mr. Han i barndommen trente sammen med faren sin. Dre ser en kvinne som får en kobra til å reflektere alle bevegelsene hennes. Dre sitt vennskap med Meiying utvikler seg, og de deler et kyss under en festival. Dre overtaler Meiying til å droppe skolen og heller ha en morsom dag i en park. Men hun er nesten for sent ute til en viktig audition hvor hun skal spille fiolin. Foreldrene hennes anser derfor Dre som en dårlig innflytelse over henne, og de forbyr datteren deres å se Dre igjen.
I løpet av treningen får Dre en fridag fra Mr. Han. Dre stikker innom ham den kvelden og finner Mr. Han beruset, og opptatt med å knuse bilen han arbeidet med. Han forklarer Dre at han krasjet den samme bilen for flere år siden, og at hans kone og 10 år gamle sønn ble drept i denne ulykken. Mr. Han fikser bilen hvert år, men knuser den på årsdagen for ulykken hvor hans kone og sønn døde. Dette inspirerer Dre til å trene mye hardere. Mr. Han hjelper Dre med å skrive et brev for å om unnskyldning til Meiyings foreldre. De aksepterer unnskyldningen, og lover at Meiying får lov til å se kampsport-turneringen for å støtte Dre.
I løpet av turneringen kommer Dre videre til semifinalen. Han slår flere av Mester Li's studenter, og Mester Li gir ordre om at Dres semifinale-motstander Liang skal skade Dre. Liang liker ikke denne beskjeden, men han gjør det motvillig etter en trussel fra Mester Li. Liang skader Dres bein, som fører til at Lang automatisk blir diskvalifisert. Dre kan gå videre til selve finalen for å møte Cheng, men Dre er for skadet til å delta. Dre ber Mr. Han om å helbrede benet hans med en kopping-metode. Kampen bølger frem og tilbake, til de står med to poeng hver. Tredje og siste poeng skal fastslå hvem som skal kåres til mester. Cheng slår Dre på det allerede skadde beinet med et kraftig spark, og Dre mister balansen. Dre kommer seg opp igjen og inntar samme slange-stilling som ble brukt av kvinnen ved taoist-tempel i fjellet tidligere i filmen. Cheng forsøker å bytte teknikk, men Dre sparker til ham i hodet. Dre vinner hele turneringen, og får respekt fra Cheng og de andre klassekameratene sine. Cheng ber de som avholder konkurransen om tillatelse til å selv gi Dre pokalen. Alle studentene til Mester Li møter Mr. Han med respekt, og aksepterer ham som deres nye mester - noe som etterlater Mester Li fullstendig beseiret.
Mark Calcavecchia
Mark Calcavecchia (født 12. juni 1960) er en amerikansk profesjonell golfspiller. Han ble født i Laurel, Nebraska, gikk på universitetet i Florida, ble profesjonell i 1981 og medlem av PGA-touren i 1982.
Calcavecchia var på sitt beste på slutten av 80-tallet og noterte sin største prestasjon i 1989 da han vant The Open Championship, en av golfsportens fire major-turneringer. Dette året var hans eneste sesong på PGA-touren med flere seire, med to andre titler i tillegg til The Open.
Fra 2010 har han spilt på Champions Tour, touren for spillere over 50 år. Der har han én seier.
Liste over flaggbærere for Andorra under OL
Liste over flaggbærere for Andorra under OL er en liste over andorranske idrettspersoner som bar det andorranske nasjonale flagg ved åpningsseremoniene i sommer- og/eller vinter-OL.
Copelatinae
Copelatinae er en underfamilie av biller i familien vannkalver (Dytiscidae).
Både imago og larvene lever i vann. De er avhengig av atmosfærisk luft for å leve, og den henter de i vannoverflaten.
Vannkalver er rovdyr både som larve og imago.
Utseende
Copelatinae er middelsstore, avlange og strømlinjeformede, oftest svarte vannkalver, gjerne med lysere kanter.
Levevis
Alle vannkalvene lever i vann både som larver og som voksne. Det eneste stadiet som er på land er puppestadiet: når larven er fullt utvokst, kryper den på land, graver ut et kammer i jorden e.l. og forvandler seg til en puppe. De voksne vannkalvene flyr godt og kan derfor påtreffes et stykke fra vannet.
Utbredelse
Gruppen er hovedsakelig tropisk.
Margaret Colin
Margaret Colin (født 26. mai 1958 i Brooklyn i New York City) er en amerikansk skuespillerinne.
Karriere
Etter at Colin ble uteksaminert fra Hofstra University begynte hun sin skuespillerkarriere i såpeoperaen The Edge of Night, hvor hun spilte en arving og tidligere terrorist. I løpet av syv måneder i serien overlevde rollefiguren hennes syv mordforsøk og endte opp med å gifte seg med sin stebror. Hun fulgte opp den rollen med en lengre periode på As the World Turns, hvor hun var den første som spilte rollen som Margo Montgomery, en rollefigur som fremdeles er en del av seien nesten 30 år senere.
Colin har opptrådt i flere velkjente TV-serier, hvorav de første var Foley Square, Leg Work og flere tidlige episoder av Chicago Hope. Hun spilte Lisa Wiseman i serien Now and Again fra 1999, med Eric Close og Dennis Haysbert. Mer nylig har hun spilt i Lov og orden-spinoffs som Spesialavsnittet.
Siden 2007 har Colin spilt Eleanor Waldorf, mor til Blair Waldorf, i TV-serien Gossip Girl. I «pilot»-episoden ble Eleanor spilt av Florencia Lozano.
Laura Orgué
Laura Orgué Vila (født 11. september 1986 i Barcelona) er en spansk langrennsløper.
Hun debuterte i verdenscupen i langrenn 13. desember 2006, og hennes beste individuelle verdenscup-plassering er en 30.-plass i 10 km klassisk fra 2008.
Orgue representerte Spania under Vinter-OL 2006 og 2010.
OL-resultater
Torino 2006
Slovenia rundt 2023
Slovenia rundt 2023 var et sykkelritt i Slovenia med oppstart 14. juni 2023 og målgang 18. juni 2023. Rittet var for mannlige, profesjonelle syklister, og var en del av UCI ProSeries 2023.
Filippo Zana vant rittet.
The Masters Tournament 2016
The Masters Tournament 2016 ble arrangert på Augusta National Golf Club i Augusta, Georgia i USA i 2016.
Command Performances: The Essential 60’s Masters II
Command Performances: The Essential 60's Masters II er et samlealbum med Elvis Presley, utgitt 18. juli 1995.
Jimmy Kimmel
James Christian «Jimmy» Kimmel (født 13. november 1967 i Brooklyn i New York) er en amerikansk talkshowvert og komiker.
Han har ledet sitt eget talkshow, Jimmy Kimmel Live! på ABC, siden 2003. Talkshowet sendes i Norge på TV 2 Zebra, og programmet har vunnet tre Emmy Awards. Kimmel vant selv en Daytime Emmy i 1999, da han sammen med Ben Stein ledet game showet Win Ben Stein's Money på Comedy Central. Hans forbilde er David Letterman, og Kimmel har vært gjest hos The Late Show with David Letterman fem ganger.
Kimmel har narkolepsi.
My Little Pony: Equestria Girls: Rainbow Rocks
My Little Pony: Equstria Girls: Rainbow Rocks er en amerikansk-kanadisk animasjonsfilm fra 2014 Basert på Meghan McCarthy sin manus og regissert av Jayson Thiessen. Produsert av Hasbro Studios og DHX Media/Vancouver. Filmen er basert på My Little Pony: Vennskap er ren magi. Filmen er oppfølger til "My Little Pony: Equestria Girls" fra 2013.
Karl Liebknecht
Karl Paul August Friedrich Liebknecht (født 13. august 1871 i Leipzig i Kongeriket Sachsen, død 15. januar 1919 i Berlin i Fristaten Preussen) var en tysk marxist og antimilitarist i det tyske keiserrike. Liebknecht var medlem av Sozialdemokratische Partei Deutschlands (SPD), men brøt ut og ble en av grunnleggerne av spartakusforbundet og Kommunistische Partei Deutschlands (KPD).
Han er best kjent for sin opposisjon mot første verdenskrig i den tyske riksdagen og for sin rolle under januaroppstanden i 1919. Opprøret ble slått ned av regjeringen til SPD i samarbeid med paramilitære frikorps. Om kvelden den 15. januar 1919 ble Liebknecht og Rosa Luxemburg arrestert og henrettet for sin angivelige rolle som mesterhjerner under januaroppstanden.
Etter deres død har Liebknecht og Luxemburg blitt martyrer for venstresosialister og kommunister. Ifølge Bundesamt für Verfassungsschutz fortsetter hedringen av Liebknecht og Luxemburg å spille en viktig rolle på den tyske venstresiden, deriblant partiet Die Linke.
Bakgrunn
Liebknecht ble født i Leipzig i kongeriket Sachsen i en sosialdemokratisk familie. Han var sønn av Wilhelm Liebknecht (1826–1900) som var en av stifterne av Sozialdemokratische Partei Deutschlands (SPD). Moren Natalie (f. Reh) kom også fra en politisk familie og hennes far hadde sittet i 1848-parlamentet i Frankfurt.
Han avtjente verneplikten i 1893 til 1894 i den prøyssiske hæren ved Gardepionierbataljonen i Berlin. Etter studier i jus og økonomi tok Liebknecht den juridiske doktorgraden i 1897 ved Det bayerske Julius-Maximilian-universitetet i Würzburg.
Liebknecht giftet seg med Julia Paradies 8. mai 1900 og de fikk sønnene Wilhelm og Robert (som senere ble kunstmaler) og datteren Vera før Julia døde som følge av komplikasjoner etter en galleoperasjon i 1911. Liebknecht giftet seg igjen i oktober 1912 med Sophie Ryss (1884–1964).
Politisk arbeid
I 1900 gikk Liebknecht inn i SPD. I 1907 ble han fengslet i 18 måneder på grunn av artikkelen Militarismus und Antimilitarismus (norsk: militarisme og antimilitarisme). Samme år ble han valgt inn i det prøyssiske parlamentet, på tross av at han var inne til soning av dommen. Fra 1907 til 1910 var han også president i den Sosialistiske Ungdoms-Internasjonale, som han var med på å danne.
I 1912 ble Liebknecht valgt inn i Riksdagen for SPD. Liebknecht gikk i mot tysk deltagelse i første verdenskrig, og var den 2. desember 1914 den eneste Riksdagsrepresentanten som stemte mot krigen. Han var hele tiden kritisk innstilt til Karl Kautskys ledelse av partiet.
Samtidig dannet Liebknecht i 1915 sammen med bl.a. Rosa Luxemburg Spartakusforbundet. Denne kommunistiske gruppen utgav en avis som ble kalt Spartakusbriefe (norsk: Spartakusbrev), en avis som snart ble erklært ulovlig. Dette engasjementet gjorde at Liebknecht ble arrestert og sendt til Østfronten, der han tjenestegjorde som ikke-stridende.
Liebknecht tok da opp igjen det politiske arbeidet, og den 9. november erklærte Liebknecht Tyskland som en sosialistisk republikk.
Drap
I årsskiftet 1918/19 ble et nytt kommunistparti (KPD) dannet, og like etterpå forsøkte Spartakistene å gripe makten i Berlin. Opprøret ble brutalt slått ned, og Liebknecht og de andre opprørslederne ble fanget av et frikorps. Liebknecht ble torturert til døde av disse, og døde den 15. januar 1919.
Den tyske marineoffiseren Ulrich von Ritgen (1894-1969) var delaktig i mordet på Liebknecht. Han var i 1929 bosatt i Kalange-Kulasi, P.O. Korogwoe, Øst-Afrika. Han ble etter andre verdenskrig stil for retten og frikjent,
Tåtten om Brand den gavmilde
Brands venn Tjodolf skryter av ham overfor kongen. Kongen vil sette gavmildheten på prøve, og sender Tjodolf for å be om først kappen, deretter en gullbeslått øks og til sist Brands kjortel. Denne siste gir Brand bare fra seg etter å ha skåret av ett erme. Kongen bemerker at «dette har han gjort fordi han tror at jeg bare har en hånd; den til å kreve med, og ingen til å gi med.» Kongen kaller deretter Brand til seg og gir ham rike gaver.
Tåtten er oversatt til nynorsk flere ganger, senest av Sveinbjørn Aursland i 1980 med tittelen Tåtten om Brand den rause. Oversatt til bokmål i fembindsverket Islendingesagaene, 2014
Coptotominae
Coptotominae er en underfamilie av biller i familien vannkalver (Dytiscidae). Gruppen omfatter bare én slekt, Coptotomus, med seks amerikanske arter.
Både imago og larvene lever i vann. De er avhengig av atmosfærisk luft for å leve, og den henter de i vannoverflaten.
Vannkalver er rovdyr både som larve og imago.
Utseende
Coptotominae er middelsstore (5,5-8,5 millimeter), avlange og strømlinjeformede, litt flate vannkalver med gule og svart tegninger. Larvene kan kjennes på at de har langstrakte gjeller langs bakkroppen.
Levevis
Alle vannkalvene lever i vann både som larver og som voksne. Det eneste stadiet som er på land er puppestadiet: når larven er fullt utvokst, kryper den på land, graver ut et kammer i jorden e.l. og forvandler seg til en puppe. De voksne vannkalvene flyr godt og kan derfor påtreffes et stykke fra vannet.
Utbredelse
Gruppen er utbredt i Amerika.
Double Dynamite
Double Dynamite er et samlealbum med Elvis Presley, utgitt i desember 1975.
Kalve
Kalve er et lite sted i Austevoll kommune i Vestland. Kalve ligger ytterst på Store Kalsøy som har 167 innbyggere.
Vauxhall
Vauxhall er et område i distriktet Lambeth, London. Det ligger på sørbredden av Themsen, vis-à-vis Tate Britain i Millbank. Det er preget av en blanding av forretningsstrøk og boliger. Vauxhall utgjorde en del av Surrey fram til 1889 da grevskapet London ble opprettet. Det ble også gjort til en parlamentarisk valgkrets som omfattet hele Stockwell og deler av Brixton og Clapham i sør. Bilprodusenten Vauxhall Motors, som hadde sin opprinnelse i dette området. Vauxhall er lokalisert 2.1 km sør for Charing Cross.
Sven Sømme
Sven Sømme (født 19. november 1904 i Ringsaker, død 2. desember 1961 på Tøndergård ved Molde ) var en norsk biolog, zoolog, fiskeriinspektør og lakseforsker. Sømme var aktiv under andre verdenskrig i den norske etterretningsorganisasjonen XU. Han ble avslørt og arrestert da han fotograferte et tysk torpedobatteri på Otrøya. Han smatt unna fangevokteren på Åndalsnes og gikk til fots over fjellet til Sverige. Han var leder for fiskeriforskningen fra 1945, og inspektør for ferskvannsfisket fra 1946 til 1952.
Vauxhall
Stedets økonomi var for mer enn et århundre fram til slutten av 1900-tallet hovedsakelig bestående av hus og boliger tilhørende arbeiderklassen og som var ansatte i jernbanen og et tidligere vannverk, noe som sto i kontrast til de fasjonable nabodistriktene, særskilt Kennington og Westminster. Som tilsvarende med nabolaget Battersea førte en byutvikling ved elvebredden til endring til boligområder, parkanlegg og en ikonisk myndighetsbygning som har gitt et nytt arkitektonisk preg og endret stedets økonomi og gjort det likt nabodistriktene.
Etymologi
Det er generelt akseptert at etymologien for stedsnavnet Vauxhall er formet fra navnet Falkes de Breauté, en normannisk leder for leiesoldatene til kong Johan av England. Han eide et stort hus i dette området som ble referert til som Faulke's Hall, forvansket til Foxhall, og som til sist ble Vauxhall via lydlikhet. Samuel Pepys nevner «Fox Hall» i sin dagbok for den 23. juni 1665. Området ble generelt kjent ved navnet Vauxhall da parkanlegget Vauxhall Pleasure Gardens ble åpnet som offentlig attraksjon. Opprinnelig kom de fleste besøkende fra elven, men londonborgere av alle samfunnslag kom hit etter byggingen av Westminster Bridge på 1740-tallet.
Sven Sømme
Han var sønn av Jacob Dybwad Sømme og Helene Sofie Sørensen. Faren var overlege ved Mesnali sanatorium (som han hadde vært med å etablere ) og senere tuberkuloselege i Molde, der Sømme dels vokste opp. Sømme tok realartium i Molde i 1923, ble cand.real. innenfor zoologi i 1932 (på 1920-tallet hadde han et studieopphold i England) og tok doktorgrad i 1936. Han ble gift med Olaug Mathisen i 1932. Søsteren Ingerid var gift med Sigval Bergesen d.y.. Broren Iacob D. Sømme ble henrettet på Trandum i mars 1944. Ingerid flyktet til Sverige da Iacob ble arrestert, mens broren Knut flyktet til Sverige i august 1944.
Vauxhall
Historie
Det er ingen omtaler av Vauxhall i Domesday Book som ble sammenstilt i 1086. Området utgjorde opprinnelig en del av det omfattende herregodset South Lambeth som var eid av familien de Redvers. Falkes de Breauté ble eier av det i 1216 da han giftet seg med Margaret, enken etter Baldwin de Redvers. Han ble sheriff av Oxford og Hertford og hadde en griff som sitt heraldiske emblem (en stilisert utgave av griffen ble benyttet som emblem for bilfabrikanten Vauxhall Motors). Hans besittelser gikk tilbake til familien de Redvers ved hans død i 1226. I 1293 ble godset South Lambeth og dets herregård tilhørende «la Sale Faukes» videre, antagelig ved lureri, til kong Edvard I av England. I 1317 bevilget kong Edvard II godset Vauxhall i Surrey til adelsmannen Roger d'Amory for hans «gode tjenester» ved slaget ved Bannockburn (et slag som Edvard II tapte).
Sven Sømme
Andre verdenskrig
I august 1940 ble han tilsatt som styrer på Statens Fiskarfagskole, Aukra. Størstedelen av øya Gossa ble brukt til flyplass av tyske styrker og det var opp mot 2000 soldater, 850 krigsfanger, 1500 utskrevne nordmenn og 600 sivile i tillegg til 1200 fastboende. Flyplassen skulle etter planen ha tre rullebaner i stjerneform og bli en av de største i landet. Skolen ble okkupert som tysk hovedkvarter på øya Gossen, og fiskerfagskolen måtte flytte til Midsund sommeren 1941. Der ble Sømme i august 1941 vervet som fylkesleder for etterretningsorganisasjonen XU av E3, Edvard K. Barth i sentralledelsen. Sømme lærte å skjule meldinger bak frimerker og med usynlig skrift, og han fikk et Leica-kamera med telelinse og fotograferte i smug gjennom et knapphull i frakken. På sjøen var han alltid klar til å slippe kameraet i vannet dersom han ble stanset for kontroll.
Samtidig som Sven Sømme begynte oppbygging av et omfattende agentnett på deler av Nordmøre og Sunnmøre samt alle kommuner i Romsdal startet han utgivelse av den hemmelige avisen Q-posten i strid med XUs retningslinjer for mostandsarbeid. Mot slutten av 1941 hadde Sømme fått et agentnett på vel 60 personer på Møre-kysten og i Romsdalen, og i 1944 hadde han ledelsen for rundt 80 hemmelige etterretningsagenter. Han var trolig den av XU-lederne som sendte størst antall meldinger som havnet i Forsvarets Overkommndos kontor FOII i London.
Vauxhall
Historie
I 1857 ble firmaet Vauxall Iron Works grunnlagt der. Firmaet konstruerte først industrimaskiner, og tok Fulks griff i en noe modifiserte form som sin logo. Dette firmaet ble senere til bilprodusenten Vauxhall Motors.
Kollektivtransport
Vauxhall stasjon betjener både undergrunns- og jernbanetog, og rett ved siden av ligger en bussterminal. Pimlico undergrunnsstasjon ligger rett ved Vauxhall, på andre siden av Themsen.
Sven Sømme
Andre verdenskrig
For å beskytte innseilingen til Molde og Åndalsnes anla okkupasjonsmakten stillinger på hver side av Otrøya, først ved Julsundet (mai 1940) og deretter på Klauset ved Midjforden. Ved Julsundet var det både kanoner (fra den tyske båten «Albatros» som ble skadet ved Horten i aprildagene) og torpedobatteri.
Påsken 1944 gikk på han ski mellom Gudbrandsdalen og Atnsjøen for blant annet å bli bedre kjent i området i tilfelle han måtte flykte til Sverige.
Arrestasjon
Kvelden 18. juni 1944 gikk han opp i lia ovenfor torpedobatteriet ved Klauset for å ta bilder fra ovenfra. Sømme ble oppdaget og han rakk å gjemme kameraet under en stein. Han ble sluppet fri etter et kort forhør, og forberedte umiddelbar flukt med båt over Nordsjøen fordi han regnet med at kameraet raskt ville bli funnet. Da han ville rømme med båt ble innhentet og arrestert. Han hadde så vidt lagt fra land da tyske soldater løsnet skudd i retning den lille båten, og han overga seg straks. På nytt prøvde han å snakke seg ut av situasjonen.
Flukt
Han måtte regne med dødsdom - han regnet med en hurtig dom ved en militær domstol i stedet for langvarig forhør og tortur dersom han ble overlatt til Gestapo. Sømme ble sendt med båt og væpnet vakt til Molde og gjennom hovedgaten der. Det ble kjent både i Midsund og i Molde at han var arrestert. Han ble sendt i håndjern og fulgt av væpnet vakt i rutebåten «Hankø» fra Molde til toget på Åndalsnes der han skulle bli sendt videre til Østlandet. Sømme stakk (20. juni ) av på Åndalsnes fra vakten som hadde sovnet på rutebåten. Vakten sovnet trolig etter at han hadde blitt skjenket full eller stuerten hadde hatt sovemedisin i ølet hans for å hjelpe Sømme. Ifølge Sømmes egen beretning hadde to drukket øl sammen i lugaren. Vakten hadde tatt av ham håndjernene så han kunne ligge bekvemt i lugaren. Tyske styrker gjennomførte et grundig søk i bebyggelsen på Åndalsnes etter flukten.
Sømme tok seg mot Isfjorden og vandret rundt i Venjedalen under Romsdalshorn og Venjetind før han kom inn i Erstaddalen og fikk hjelp og skjulested. Der byttet han de lave skoene med fjellstøvler. Sømme tilbrakte en uke i skjul før Arne Randers Heen dukket opp med ski og ryggsekk. Med hjelp av Heen og et par andre fjellvante kom han seg over det bratte fjellet til Eikesdalen. Fjellførerne fulgte med ned de stupbratte fjellsidene sør for Mardalsfossen til bebyggelsen i dalen før de returnerte til Isfjorden. På Finset fikk han utrustning og mat til den lange turen videre. Bonden på Finset hjalp ham gjennom det vanskelige terrenget øverst i Eikesdalen. Sømme gikk uten ski over høyfjellet til Atna i Østerdalen og videre til Sverige. Det var fortsatt dyp snø i høyfjellet da han flyktet østover fra Isfjorden. Han kom til Sverige etter 40 dager på flukt med etterlysning i hele landet.
Etter krigen
Fra Sverige reiste han til Storbritannia og kom tilbake til Norge med samme båt som kong Haakon. Senere giftet han seg på nytt med en engelsk kvinne og barna vokste dels opp i England etter at faren døde.
Sømme etterlot seg et manuskript på engelsk om hendelsene under andre verdenskrig. Dette ble oversatt til norsk med tittelen En biolog på flukt. Sømmes datter fant et stort arkiv etter Sømme i Devonshire, England, da hun gikk gjennom morens (Sømmes enke) etterlatte eiendeler. Saken ble da slått opp i britisk presse. Gjenstandene ble levert til Hjemmefrontmuseet. Etter krigen var Sømme først inspektør for ferskvannsfiskeriene i Norge, og etter at han giftet seg med Primrose Tozer flyttet de til Molde. Derfra drev han utstrakt forskning i de fleste større norske lakseelver, og Sømme regnes for å være den som knekte laksekoden. Ved hjelp av merking på utvandrende smolt og gjenfangst av merkene kunne han bevise at laks kom tilbake til fødeelven for å gyte.
Luis Brethauer
Luis Brethauer (født 14. september 1992) er en tysk syklist som konkurrerer i BMX. Han representerte landet sitt under Sommer-OL 2012 i London, der han ble slått ut i kvartfinalen.
Varseltrekant
En varseltrekant er en reflekterende, rød, sammenfoldbar trekant som brukes til forvarsling ved trafikkulykker og -uhell. Det er ganske vanlig å sette opp trekanten for nær ulykkesstedet, 10 meter eller noe sånt. Etter reglene skan den settes opp i god avstand (om mulig minst 150 meter), så andre kan se den i tide.
En varseltrekant skal alltid medbringes i bilen under kjøring. I noen land må man sette opp én varseltrekant i hver kjøreretning.
Mexico under Vinter-OL for ungdom 2016
Mexico deltok i Vinter-OL for ungdom 2016 fra 12. februar til 21. februar 2016 i Lillehammer i Norge. Troppen bestod av to utøvere.
Nederlands herrelandslag i ishockey
Nederlands herrelandslag i ishockey representerer Nederland i ishockey for herrer. Den første internasjonale landskampen for Nederland ble spilt 5. januar 1935 i Amsterdam, og laget tapte da 4-0 mot Lativa. Sist Nederland spilte i A-gruppen i ishockey-VM var i 1981
Norsk Parapsykologisk Selskap
Norsk Parapsykologisk Selskap, forkortet NPS, er en norsk forening som formidler informasjon og kunnskap om parapsykologi og samler mennesker som er interessert i dette temaet.
Fagområde
Fagområdet omfatter paranormale fenomener som tankeoverføring (telepati), klarsyn (clairvoyance), framsyn (prekognisjon), gjengangere (apparisjoner), ut-av-kroppen-opplevelser, reinkarnasjon og andre utenomsanselige fenomener som ikke kan forklares utfra den kunnskapen dagens vitenskap har om menneskets sjeleliv.
Historie
Selskapet ble dannet i 1917 for å øke interessen for parapsykologi og het opprinnelig Norsk Selskap for Psykisk Forskning. Selskapet opplevde et oppsving i tiden etter første verdenskrig og hadde bred appell i samtidens kultur og samfunnsliv. I mellomkrigstiden var det ca. 300 medlemmer i selskapet, men på grunn av noen kontroversielle hendelser, som fant sted i denne perioden, mistet selskapet omtrent halvparten av sine medlemmer.
Høsten 1977 feiret Selskapet 70-årsjubileum.
I 1987 hadde selskapet ca. 350 medlemmer. Samme år ga Georg Hygen ut boken Vardøger: Når tanken går foran, som blant annet var basert på innsamlet skriftlig materiale fra arkivene til Norsk Parapsykologisk Selskap.
Mot slutten av 1980-tallet var selskapet vertskap for flere internasjonale foredragsholdere. I 1988 besøkte den amerikanske professor William George Roll selskapet for å holde foredrag. Roll var, den gang, regnet som en ledende ekspert på fenomenet poltergeist ("bankeånder"). I 1989 hadde selskapet besøk av foredragsholder David Lorimer, som den gang var direktør for the Scientific and Medical Network, med hovedsete i England. I denne perioden hadde selskapet også en aktiv forskningsagenda, deriblant en egen forskningskomite. Blant annet ble det gjennomført enkle parapsykologiske tester, blant selskapets medlemmer, med hensikt å avdekke telepati.
Trenden med internasjonale foredragsholdere fortsatte inn i 1990-årene. I 1991 hadde selskapet besøk av briten Colin Wilson, forfatter av bøker om det paranormale.
I 1992 feiret selskapet 75-årsjubileum. I forbindelse med jubileet ble det også avholdt en rekke foredrag og kritiske debatter. I 1992 hadde lå medlemstallet på 350 medlemmer. Noen år senere, i 2002, hadde selskapet 250 medlemmer.
Publikasjonsvirksomhet
NPS utgir tidsskriftet Parapsykologiske Notiser.
Livssynssamfunn
Et livssynssamfunn er en organisert gruppe av personer som har ett bestemt livssyn. Det er vanlig å skille mellom religiøse og sekulære livssyn, så begrepet livssyn (i videste forstand) omfatter alle trossamfunn og alle organiserte religiøse og ikke-religiøse grupper. Mange bruker dog begrepet livssyn utelukkende om de sekulære livssyn.
I Norge i dag er det tre organisasjoner som tradisjonelt forbindes med betegnelsen livssynssamfunn, nemlig Human-Etisk Forbund, Holistisk forbund og Humanistforbundet. Også Norsk Vegansamfunn regner seg som et livssynssamfunn, og henviser på egne hjemmesider til at veganisme, i 2015, ble anerkjent som livssyn av Likestillings- og diskrimineringsombudet. Også den Europeiske menneskerettskommisjonen har sagt klart at vegansisme er omfattet av livssynsbegrepet.
En forskriftsendring gir fra 1. januar 2007 norske livssynssamfunn med vigselsrett mulighet til etter søknad å registrere partnerskap.
Voksenkollen
Voksenkollen er den øverste delen av Voksenåsen, 502,4 meter over havet, i Oslo. Den inngår i de høydedrag som skaper Oslos grønne profil og har en silhuett som er synlig både mot nord-vest fra Oslo og mot nord-øst fra Bærum og Sørkedalen. Hele åsen faller i bratte skråninger ned mot byen i sør, mot Sørkedalen i vest og Skådalen i øst. Mot nord grenser Voksenåsen mot den høyereliggende Tryvannshøyden.
Klimaet er mer temperert enn nede i Oslo, og dette setter sitt preg på vegetasjonen. På Voksenkollen finner man den siste rest av bynær gammelskog på vestsiden av Oslo, Orreskogen.
Voksenkollen er et viktig ankomststed for alle brukere av Nordmarka via Holmenkollveien og Voksenkollveien og med Holmenkollbanens stasjon Voksenkollen. Store deler av området er regulert til institusjonsbruk i henhold til Holmenkollvedtektene for å bevare skog og naturmiljø. De gamle stiene i Orreskogen og på Voksenkollen ble anlagt som spaserveier i forbindelse med byggingen av sanatoriene og hotellene i området på slutten av 1800-tallet. Her samlet flere av landets fremste kulturpersonligheter krefter og inspirasjon, blant annet Edvard Grieg. «Jeg har vandret omkring i denne Labyrint af Stier i de store Skoge uden at møde andet end Årfugl og Røj.». (Verdens Gang 12. januar 1901).
I dag går det blåmerket sti mellom Frognerseteren og Holmenkollbakken over Voksenkollen. Langs stien er det god utsikt mot sør og vest fra Kragstøtten.
Området er fortsatt preget av institusjoner med store naturtomter. På toppen mot øst ligger Voksenåsen Kultur- og konferansehotell som er Norges nasjonalgave til Sverige som takk for hjelpen under andre verdenskrig. Mot vest ligger Lysebu som er Norges nasjonalgave til Danmark som takk for hjelpen under andre verdenskrig. Mot sør-vest ligger Legeforeningens konferansesenter Soria Moria. Mot syd ligger Kongsseteren, som er Kongeparets private eiendom. Til tross for Holmenkollvedtektene har det i de siste årene skjedd en omfattende boligutbygging og urbanisering i området. Soria Moria har gjennomført boligutbygging på den øvre del av sin eiendom, Voksenkollveien 80-88, med 41 bloligenheter. Videre er Fuglemyra omgjort til boligområde med 20 boligenheter, på oversiden av Lillevannsveien er det bygget 31 og 27 enheter og Orreskogens borettslag er utbygd ved den nedre del av skogen. Det som er igjen av den gamle Orreskogen i dag er innskrenket til området mellom Soria Moria og Lysebu, på toppen av berget ned mot Sørkedalen.
Chaser
Chaser er et musikkalbum med Terje Rypdal, utgitt i 1985.
Bonn Om Teuk
Bonn Om Teuk (khmer: ពិធី បុណ្យ អុំ ទូក) er en festival som finner sted i Kambodsja under fullmånen i slutten av oktober eller tidlig november og er en av de mest spektakulære i sitt slag i Sørøst-Asia. Hver by og hver provins er feirer festivalen, men feiringen i Phnom Penh er den viktigste og tiltrekker seg folk fra alle provinsene. Festen varer i tre dager og netter. Det viktigste innslaget er en rekke båtrace for å minnes en av kong Jayavarman VIIs viktigste seire til sjøs i det tolvte århundre.
Befolkningen i Phnom Penh dobles nesten under festivalen fordi folk fra alle provinsene samles i hovedstaden. Det er mer enn en million khmerer som samles langs breddene. I et lite urbanisert land som Kambodsja er racene en god mulighet for hundretusener av mennesker å komme til storbyen for å oppmuntre laget til landsbyen eller distriktet sitt. Dette er det motsatte av den kambodsjanske nyttårsfeiringen, det andre store årlige arrangementet, når Phnom Penh tømmes for innbyggere som returnerer til sine hjemsteder.
Bonn Om Teuks røtter går tilbake til de dager da angkorianske konger ønsket å øke kampdyktigheten til krigerne ved å holde konkurranser. Båtracene var en form for trening og en måte å oppdage fremtidige vinnere. Skulpturer i templene Bayon og Banteay Chmar viser utallige sjøslag. Vi kan sammenligne disse testene med regattaer i middelalderens Europa.
Tidspunktet for festivalen samsvarer også med tiden da strømmen i Tonle Sap skifter retning. Festivalen blir dermed også en måte å takke Mekong for å gi sin fruktbare silt over landet og rikelig tilgang på fisk. Tonle Sap reverserer sitt løp under monsunen og tømmes ut i innsjøen med samme navn. Så, når regntiden går mot slutten, går elva tilbake til sin opprinnelige retning og renner tilbake og ut i Mekong, med store mengder fisk etterlatt i gjørma.
Fra et åndelig ståsted, gir festivalen mulighet til å takke Buddha for risavlingene og be ham å skaffe nok regn til det neste året.
Svømming under VM i svømmesport 2022 – 50 meter ryggsvømming kvinner
50 meter rygg kvinner er en svømmeøvelse som blir arrangert under VM i svømmesport 2022 i Budapest i Ungarn 21. og 22. juni 2022.
Bonn Om Teuk
Det kan være mer enn 400 dragebåter som konkurrerer på Tonle Sap. Det er mye spenning og entusiasme i mengden og en karnevalaktig atmosfære hersker i gatene.
Liste over flaggbærere for Angola under OL
Liste over flaggbærere for Angola under OL er en liste over angolanske idrettspersoner som bar det angolanske nasjonale flagg ved åpningsseremoniene i sommer- og/eller vinter-OL.
Svømming under VM i svømmesport 2022 – 50 meter ryggsvømming kvinner
Rekorder
Før konkurransene var gjeldende verdens- og mesterskapsrekorder som følger:
Forsøksheat
Forsøksheatene startet 21. juni klokken 09:00.
Bonn Om Teuk
Båtene er lange og bemerkelsesverdig malt. Noen overstiger 30 meter og rommer 80 roere. Konkurrentene er kledd i fargerike drakter og shorts som bærer logoen til sponsoren sin. Ofte sitter en kvinne på tronen i baugen for å gi en touch av glamour til hendelsen.
Svømming under VM i svømmesport 2022 – 50 meter ryggsvømming kvinner
Semifinaler
Semifinalene startet 21. juni klokken 18:37.
Svartlønn
Utbredelsen strekker seg fra New England, New York og sørlige Québec vestover gjennom sørlige Ontario til sentrale Michigan, nordlige Wisconsin og sørøstlige Minnesota. Videre finnes den sørover til nordøstlige Kansas og Missouri og østover i Tennessee til vestlige Nord-Carolina, Virginia, Vest-Virginia, Maryland, Pennsylvania og New Jersey. Arten vokste i Delaware, men er utdødd der.
Den er tilpasset et tørrere og varmere klima enn sukkerlønn og finnes lenger vest på prærien, men de to artene vokser side om side i store deler av utbredelsen. I øst danner svartlønn skog sammen med amerikabøk, tulipantre, svartlind, sukkerlønn, gul hestekastanje, rødeik, kviteik og kanadahemlokk. Langs elvene på prærien vokser den sammen med svartlind, rødalm og kvitalm. Undervegetasjonen varierer fra sted til sted og omfatter blant annet Dirca palustris, korsved, arter i bjørnebærslekta, hyll, kryparalia, amerikatrollbær, Smilax, Asimina triloba, Lindera benzoin og giftsumak.
Svømming under VM i svømmesport 2022 – 50 meter ryggsvømming kvinner
Finale
Finalen fant sted 22. juni klokken 18:30.
Svartlønn
Trevirket brukes på samme måte som hos sukkerlønn. Sevjen kan brukes til å lage lønnesirup.
The Band (album)
The Band er det andre albumet av The Band, utgitt 22. september 1969.
Albumdetaljer
The Band nådde nummer 9 på Billboard Music Charts' Pop Albums chart. I 2000 kom det på Billboards Internet Albums chart, som nummer 10. Singlene «Rag Mama Rag» og «Up on Cripple Creek» nådde Pop Singles chart på 57.-plass og 25.-plass.
Albumet inneholder mange av The Bands best kjente og godt mottatte sanger. I 2003 ble albumet rangert som nummer 45 på Rolling Stone magazines liste over «Tidenes 500 beste album». I 1998 stemte Q-magazine sine lesere på The Band som det 76. beste album noensinne. TIME magazine inkluderte albumet i den urangerte listen deres fra 2006, med de 100 beste album.
Ifølge liner-notesene på gjenutgivelsen av The Band fra 2000, skrevet av Rob Bowman, har albumet blitt sett på som et konseptalbum; med sanger som fokuserer på mennesker, steder og tradisjoner assosiert med en eldre versjon av Americana.
Med The Band dukket Robbie Robertson opp som The Bands hovedlåtskriver: Robertson og Richard Manuel delte for det meste på låtskrivingen på Music From Big Pink, men på The Band skrev eller var Robertson med på å skrive hver eneste sang på albumet. Manuel fikk låtskriverkreditt på tre sanger; Robertson kom til å skrive mesteparten av The Bands materiale etter dette albumet. Robertsons låtskriving ble også mer sofistikert og kompleks; med historiske temaer for «The Night They Drove Old Dixie Down» og «King Harvest (Has Surely Come)» og Richard Manuels komposering av «Jawbone» i en uvanlig 6/4-takt.
Lister
Album – Billboard (Nord-Amerika)
Singler – Billboard (Nord-Amerika)
Allen Hinds
Allen Hinds er en amerikansk gitarist, som har jobbet sammen med Natalie Cole, BeBe & CeCe Winans, The Crusaders, Hiroshima, Roberta Flack, Randy Crawford, Bobby Caldwell, James Ingram, Marilyn Scott, Eric Marienthal, Marc-Antoine, Gino Vannelli og Boney James, blant mange andre. Sangene hans har vært brukt på TV-programmer som Lucky, JAG, Pawn Stars, Sons of Guns og Sliced. Han er også instruktør på Musicians Institute i Hollywood, California, og har gitt ut fem soloalbum.
Tidlig liv og karriere
Hinds ble født i Auburn, Alabama, og spilte blues, R&B, jazz og fusion i sin ungdom. Han begynte å spille profesjonelt på klubber og studentfester på de store høgskolene og universitetene sør i USA. Han studerte ved Berklee College of Music, og flyttet senere til Los Angeles. Han studerte så ved Musicians Institute, der han er nå er en del av personalet.
Han har opptrådt som studiomusiker for og spilt med Roberta Flack, Natalie Cole, The Crusaders, Hiroshima, BeBe & CeCe Winans, Marilyn Scott, Randy Crawford, Eric Marienthal, Bobby Caldwell, James Ingram, Marc-Antoine, og Gino Vannelli.
Esquerra Republicana de Catalunya
Esquerra Republicana de Catalunya (ERC, Catalonias republikanske venstreparti) er et venstreorientert politisk parti i Catalonia i Spania som kjemper for selvstendighet for Catalonia. Partiet er også hovedsponsor for selvstendighetsbevegelsen fra Frankrike og Spania i områdene kjent som De katalanske landa.
Ortygospiza
Ortygospiza er en slekt i familien astrilder (Estrildidae).
Liam
Etymologi
Liam er opprinnelig en irsk keltisk kortform av William, som er dannet av navneleddene wil, «vilje» eller «ønske», og helm, «hjelm».
Utbredelse
Liam har vært et populært guttenavn i England siden 1990-årene.
Liam har finlandssvensk navnedag 6. april og, fra 2014, norsk navnedag 9. oktober.
Kjente personer med navnet
Personene i listen er ordnet kronologisk etter fødselsår.
Tiger Man
Tiger Man er et samlealbum med Elvis Presley, utgitt 15. september 1998. Albumet ble innspilt den 27. juni 1968.
3. etappe av Vuelta a España 2018
3. etappe av Vuelta a España 2018 gikk fra Mijas til Alhaurín de la Torre 27. august 2018.
Elia Viviani vant etappen.
Liste over flaggbærere for Antigua og Barbuda under OL
Liste over flaggbærere for Antigua og Barbuda under OL er en liste over antiguanske idrettspersoner som bar det antiguianske nasjonale flagg ved åpningsseremoniene i sommer- og/eller vinter-OL.
Gwen Taylor
Gwen Taylor (født 19. februar 1939) er en engelsk skuespillerinne. Hun er kjent for sine roller som Amy Pearce i sitcom Duty Free (1984–1986); Barbara Liversidge i sitcom Barbara (1999–2003); Peggy Armstrong i dramaserien Med hjartet på rette staden (2005–2009), og Anne Foster i såpeoperaen Coronation Street ( 2011–2012). Hun ble i 1990 nominert til BAFTA TV Award for Best Actress for sin rolle.
Notarius publicus
Notarius publicus er latin og betyr offentlig protokollfører.
Norge
I Norge er notarius publicus en offentlig tjenestemann som utfører notarialforretninger. Utføring av notarialforretninger hører inn under tingretten. Til og med 2017 var borgerlig vigsel en notarialforretning.
Sverige
I Sverige utnevnes notarius publicus av länsstyrelsen og har til oppgave å hjelpe allmennheten med blant annet å:
Notarius publicus er ofte advokat eller for eksempel jurist ansatt av kommunen. Bestemmelser om notarius publicus finnes blant annet i loven (1981:1363) om notarius publicus.
John Vegard Berntzen
John Vegard Holm Berntzen (født: 26. juli 1989) er en volleyballspiller som spiller for NTNUI.
Frem til 2016 spilte Berntzen for Kristiansund Volleyballklubb (KVBK), og det er herfra han har sine største meritter. Han har spilt i Norsk eliteserie siden 2006. Han har cup-gull fra 2008 og 2009. Han har 40 juniorlandskamper for Norge og ble tatt ut til å spille for seniorlandslaget i 2009.
FK Arsenal Tula
Historie
Klubben ble grunnlagt i 1946, og spiller sine hjemmekamper på Arsenal Stadium som har en kapasitet på 19,241.
Spillerstall
Oppdatert 15. mai 2022.
Uvea
Uvea, også kjent som Wallisøya (engelsk: Wallis Island), er ei vulkansk øy i Polynesia i Stillehavet som utgjør en del av det franske oversjøiske samfunnet Wallis- og Futunaøyene. Den har et areal på 77,5 km² og en omkrets på om lag 50 km. I 2013 hadde den 8,584 innbyggere, og er dermed den mest befolka øya i øygruppa. Wallis- og Futunaøyenes hovedstad, Matāʻutu, befinner seg på Uvea. På Uvea snakkes det wallisisk (65,7 % av befolkninga) og fransk.
Pantonal musikk
Det første verket av denne typen er Das Buch der Hängenden Gärten som Arnold Schönberg komponerte i 1908 til 1909 til dikt av Stefan George. Musikken mangler sentral tonalitet og søker heller dissonans enn harmoni og har heller ikke tradisjonelle melodiske linjer.
Et av de viktigste verk fra denne perioden i Arnold Schönbergs liv er Pierrot Lunaire, opus 21 fra 1912. Det er en syklus av ekspresjonistiske sanger basert på en tysk oversettelse av dikt av den belgisk-franske poeten Albert Griaud. Verket nytter sprechgesang, en melodramatisk talt resitasjon av en kvinnelig vokalist sammen med et lite ensemble på fem musikere. Ensemblet, som vanligvis blir omtalt som «Pierrot ensemble», består av fløyte, som dobler med piccolofløyte, klarinett, som dobler med bassklarinett, fiolin, som dobler med bratsj, cello, vokalist og piano.
Parkersburg
Parkersburg kan være:
Wallace de Oliveira
Wallace A. de Oliveira (født 22. juli 1984) er en brasiliansk parafriidrettsutøver, som konkurrerer i klassen F55.
Idrettskarriere
Oliveira deltok i Parapanamerikanske leker 2019 i Lima i Peru, og vant der kulestøt i klassen F55. Han fikk også sølv i spydkast, bak Sandro Varelo.
Arnold Schönberg
Biografi
Han ble født inn i en ortodoks jødisk familie, og var nesten selvlært som komponist. I tyveårsalderen levde han av å orkestrere operetter. Han fikk først framført musikk offentlig som 24-åring, men ble etter hvert en etterspurt lærer i komposisjon, og etter verdenskrigen ble han også professor i komposisjon i Berlin. Fordi Schönberg var jøde, måtte han forlate Tyskland da Adolf Hitler kom til makten i 1933. Han flyttet til USA og underviste i komposisjon i Los Angeles. I løpet av sitt langvarige virke som komponist forandret Schönberg stil flere ganger. Han så på seg selv som en viderefører av den musikkhistoriske utviklingen, ikke som en musikalsk revolusjonær.
Musikalsk betydning
Han komponerte først i senromantisk stil, påvirket av komponister som Richard Wagner, Gustav Mahler og Strauss. Med strykesekstetten «Verklärte Nacht» (1899) begynte Schönbergs musikk å vekke oppsikt. Musikken var preget av lange melodiske linjer, dissonanser og kromatikk og mange modulasjoner. Det sier litt om hvor vanskelig situasjonen for Schönbergs musikk var, at han ble nektet å fremføre denne komposisjonen ett sted fordi den inneholdt en dissonans som ikke fantes i lærebøkene.
I et av hans mest kjente verker, «Pierrot Luinaire» («den månesyke Pierrot»), gikk han enda lenger ved å fjerne seg fra tonaliteten. Han utviklet også en ny type sang kalt Sprechgesang (talesang) i forbindelse med dette verket.
Etter hvert ble stilen mer eksperimentell og atonal. Musikken hans ble ubundet av tonearter, og han skrev uten faste fortegn. Han kalte denne musikken pantonal. Ut fra dette sprang hans tolvtonestil som senere utvilket seg til å bli den andre wienerskole. Denne retningen er representert av komponister som Alban Berg og Anton Webern.
Tolvtonemusikk kjennetegnes i korte trekk ved at enhver følelse av et tonalitetssenter er fjernet. Schönberg eksperimenterte lenge med å basere komposisjonene på spennet mellom en friere tonalitet og desto strengere former, før han i 1923 fullførte sin Suite for Piano (Op. 25). Det er først i dette verket at vi får et helhetlig bilde av den rene tolvtonemusikk. Hovedprinsippet, som alle de 6 stykkene er bygd opp etter, er at komponisten følger en tonerekke bestående av alle 12 tonene i en kromatisk skala, satt sammen i en bestemt rekkefølge. Disse kan og vendes på; den kan omvendes helt eller delvis, snus på hodet eller transponeres, så lenge alle tolv tonene er brukt en gang før neste rekke begynner. Schönberg utarbeidet også et eget sett satslære- og komposisjonsregler til bruk i tolvtonemusikken.
I Norge har særlig Fartein Valen adoptert hans musikalske idéer.
Xyloctonus
Xyloctonus er en slekt av biller som tilhører gruppen barkbiller (Scolytinae) i den artsrike familien snutebiller (Curculionidae).
Utseende
Små (gjerne ca. 2 millimeter), litt rundede, fint hårete, vanligvis mer eller mindre brunlige barkbiller. Hodet er vanligvis skjult under pronotum, som er stort og hvelvet. Antennene er korte med en stor, en-leddet klubbe ytterst, gjerne rødlige. Dekkvingene er jevnbrede uten tenner eller påfallende groper, med fine punktrader.
Helge Freder
Helge Freder (født 20. oktober 1893 i Bodø, død 3. august 1978) var en norsk bokhandler og politiker (Høyre).
Xyloctonus
Levevis
Larvene til denne gruppen borer innover i veden på døde trær, ikke bare rett under barken.